钦定古今图书集成/明伦汇编/官常典/第069卷 > 始平孝敬王子鸾
## 钦定古今图书集成/明伦汇编/官常典/第069卷 > 始平孝敬王子鸾

按《宋书》本传，“始平孝敬王子鸾，字孝羽，孝武帝第八
子也。大明四年，年五岁，封襄阳王，食邑二千户，仍为
东中郎将、吴郡太守。其年，改封新安王，户邑如先。五
年，迁北中郎将、南徐州刺史，领南琅邪太守。母殷淑
仪宠倾后宫，子鸾爱冠诸子，凡为上所盻遇者，莫不
入子鸾之府国。及为南徐州，又割吴郡以属之。六年”，
丁母忧，追进淑仪为贵妃，班亚皇后，谥曰宣。葬给辒
辌车、虎贲班剑、銮辂、九旒、黄屋、左纛、前后部羽葆、鼓
吹。上自临南掖门，临过丧车，悲不自胜，左右莫不感
动，上痛爱不已。拟《汉武李夫人赋》，其词曰：“朕以亡事
弃日，阅览前王词苑，见《李夫人赋》，凄其有怀，亦以嗟
咏久之，因感而会焉。巡灵周之残册，略鸿汉之遗篆。
吊新宫之奄映，喭璧台之芜践。赋流波以谣思，诏河
济以崇典。虽媛德之有载，竟滞悲其何遣。访物运之
荣落，讯云霞之舒卷。念桂枝之秋霣，惜瑶华之春剪。
桂枝折兮沿岁倾，瑶华碎兮思联情。”彤殿闭兮素尘

深心无歇。徙倚云日，裴回风月。思玉步于凤墀，想金
声于鸾阙。竭方池而飞伤，损圜渊而流咽。端早朝之
晨罢，泛辇路之晚清。轥南陆，跸阊阖，轹北津，警承明。
面缟馆之酸素，造松帐之葱青。俛众子而恸兴，抚藐
女而悲生。虽哀终其已切，将何慰于尔灵。存飞荣于
景路，没申藻于服车。垂葆旒于昭术，竦鸾剑于青都。
朝有俪于征准，礼无替于粹图。閟瑶光之密陛，宫虚
梁之馀阴。俟玉羊之晨照，正金鸡之夕临。”《升云》：以
引思，锵鸿锺以节音。文七星于霜野，旗二燿于寒林。
中云枝之天秀，寓坎泉之曾岑。“屈封嬴之自古，申反
周乎在今。遣双灵兮达孝思，附孤魂兮展慈心。伊鞠
报之必至，谅显晦之同深。予弃西楚之齐，化略东门
之遥。”䘳沦涟两拍之伤，奄抑七萃之箴。又讽有司曰：
“《典礼》云：‘天子有后有夫人’。《檀弓》云：‘舜葬苍梧’，云‘二妃
不从’。婚义云：‘后立六宫，有三夫人’。然则三妃则三夫
人也。后之有三妃，犹天子之有三公也。按《周礼》，‘三公
八命，诸侯七命。三公既尊于列国诸侯，三妃亦贵于
庶邦夫人。据《春秋传》，仲子非鲁惠公元嫡，尚得考彼
别宫。今贵妃盖天秩之崇班，理应刱立新庙’。”尚书左
丞徐爰之又议：“宣贵妃既加殊命，礼绝五宫，考之古
典，显有成据，庙堂克构，宜选将作大匠。卿葬毕”，诏子
鸾摄职，以本官兼司徒，进号抚军司徒，给鼓吹一部，
礼仪并依正公。又加都督南徐州诸军事。八年，加中
书令，领司徒。前废帝即位，解中书令，领司徒，加持节
之镇。帝素疾子鸾有宠，即诛群公，乃遣使赐死，时年
十岁。子鸾临死谓左右曰：“愿身不复生王家。”同生弟
妹并死，仍葬京口。太宗即位，诏曰：“夫纾冤申痛，虽往
必追，缘情恻爱，感事弥远。故使持节、都督南徐州诸
军事、抚军将军、南徐州刺史、新安王子鸾，夙表成器，
早延殊宠，方树美业，克光藩维，而凶心肆忌，奄罗横
祸，兴言永伤，有兼常怀，宜旌天秀，以雪沉魂。可赠使
持节、侍中、都督南徐兖二州诸军事、司徒南徐州刺
史，王如故。第十二皇女、第二皇子子师，俱婴谬酷，有
增酸悼。皇女可赠县公主，子师复先封为南海王，并
加徽谥。”又曰：“哀枉追远，仁道所弘，兴灭继绝，盛典斯
贵。朕务古思”治，恩礼必敷，异族犹敦，况在近戚。故新
除使持节、侍中、都督南徐兖二州诸军事、司徒、南徐
州刺史、新安王子鸾，年虽冲弱，性识早茂，锺慈世祖，
冠宠列蕃，值景和凶虐，横罗酷祸，国嗣无主，冤祀莫
寄，寻念痛悼，夙轸于怀。可以建平王景素息延年为
嗣，追改子鸾封为始平王，食邑千户，改葬秣陵县龙
山。延年字德冲，泰始四年薨，时年四岁，谥曰冲王。明
年，复以长沙王纂子延之为始平王，绍子鸾后。顺帝
昇明三年薨，国除。